Nigeriyalik sportchilar Olimpiada boshlanganidan 13 kun o‘tib bayramona liboslarini oldi

Nigeriya olimpiya terma jamoasi sportchilari Riodagi o‘yinlar boshlanganidan 13 kun o‘tib bayramona liboslarini olishga muvaffaq bo‘ldi. Bu haqda “TASS” xabar bermoqda.

Insidethegames portaliga ko‘ra, mazkur liboslar vaqtida yetib kelmagani sababli nigeriyalik sportchilar Olimpiada tantanali ochilish marosimida mashg‘ulot kiyimida ishtirok etishga majbur bo‘lgan.
Ma’lumot uchun, Riodagi o‘yinlarda Nigeriya terma jamoasi hali biror medalni qo‘lga kiritgani yo‘q.